Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17599

c) az ilyen jellegű belépések meggyorsítása céljából a vámügyi, bevándorlási és egyéb hatóságokkal a megfelelő intézkedéseket alakítson ki. 2007/70/II. szám 3.1.7 Ajánlás. - Mentés korrdináló központját a szerződő állam hatalmazza fel, hogy kérésre segítséget nyújtson más mentés koordináló központoknak, beleértve a légijármű, hajó, személyzet, vagy felszerelés formájában nyújtott segítséget. 3.1.8 Ajánlás. - A kutatási és mentési hatékonyság fokozása céljából a szerződő állam intézkedjenek, hogy kutató és mentő egységeik más államok kutató és mentő egységeivel és üzemeltetőivel közös kiképző gyakorlatokat hajtsanak végre. 3.1.9 Ajánlás. - A szerződő államok intézkedjenek, hogy saját mentés koordináló központjainak és alközpontjainak személyi állománya a szomszédos államok központjaiban rendszeresen kapcsolattartó látogatást tegyenek. 3.2. - Más szolgálatokkal való együttműködés 3.2.1 A szerződő állam kötelesek intézkedni, hogy a kutató mentő szervezet részét nem képező minden légijármű, hajó és helyi szolgálat, valamint létesítmény a kutatás mentésben és a repülőbalesetek túlélői részére nyújtható segítség kiterjesztésében a kutató mentő szervezettel teljes mértékben együttműködjön. 3.2.2 Ajánlás. - A leghatásosabb és leghatékonyabb kutató mentő szolgálat biztosítása érdekében a szerződő állam a gyakorlatban lehetséges legszorosabb együttműködésről gondoskodjon az érdekelt légiforgalmi és tengerészeti hatóságok között. 3.2.3 A szerződő állam gondoskodjon róla, hogy kutató-mentő szolgálata a balesetek kivizsgálásáért felelős szolgálatokkal és a balesetet szenvedettekről való gondoskodásért felelősekkel együttműködjön. 3.2.4 Ajánlás. - A baleset kivizsgálásának elősegítése érdekében a mentőegységek - amikor ez megvalósítható - a repülő balesetek kivizsgálására képesített személyekkel kiegészítve működjenek. 3.2.5 A COSPAS-SARSAT kényszerhelyzeti adatok vételére az állam köteles kutatás-mentés összeköttetési pontot kijelölni. 3.3. Információ átadás 3.3.1 A szerződő állam köteles közreadni és szétküldeni az állam területére más államok mentőegységeinek belépéséhez szükséges információkat, avagy alternatívaképp, eme információt a kutató mentő szolgálati megállapodásba foglalja be. 3.3.2 Ajánlás. – A szerződő állam - mentés koordináló központján, vagy egyéb ügynökségein keresztül – tegye hozzáférhetővé a kutató és mentő műveleti tervére vonatkozó információkat, ha az ilyen tájékoztatás haszonnal járhat valamely kutató mentő szolgálat biztosításában. 3.3.3 Ajánlás. – A szerződő állam, a kívánatos és lehetséges mértékig, tájékoztassa a nyilvánosságot és a katasztrófa elhárító hatóságot az általános vészhelyzeti reagálást igénylő, avagy az olyan körülmények között megteendő lépésekről, amikor megalapozottan gyanítható, hogy egy légijármű vészhelyzet a közvélemény aggodalmát válthatja ki. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes